Efter købmanden i Hvilsom i Himmerland lukkede for et års tid siden, manglede byen et sted til socialt samværd. Nu har de taget den lokale børnehave i brug, og det er en succes. Her kan folk fra området få sig en sludder og ikke mindst være sammen med den yngste generation. - Børnene lærer om forskelligheder, og de lærer sociale kompetencer. Børnene får det ud af det, at de tør gå hen og spørge om noget, og de tør at gå hen og snakke med alle, forklarer Tine Qvist, der er leder af Fribørnehaven Sirius i Hvilsom. Ud over at mødes hver anden mandag, så bliver der også holdt både jule- og påskefrokost på tværs af generationer i den lokale børnehave. - Det kører rigtig godt. Vi er så super glade for det, siger Tine Qvist til TV2 Nord.

Opsummering:
I Hvilsom bruger de den lokale børnehave som samlingspunkt efter købmanden lukkede